《癸丑村居除夕》
明代·何吾驺

溪光冉冉独长眠，抱膝酣看树杪烟。风雨梦中过一岁，藤萝洲上送残年。

青山长得酬杯酒，白雪何人问简编。煮茗幽窗春亦好，深居宁肯受人怜。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。